Niels Christian Brøgger

Niels Christian Ursin Brøgger (født 4. juni 1914 i Kristiania, død 17. august 1966) var en norsk essayist, oversetter, forfatter og kritiker.

Brøgger var sønn av arkeologen Anton Wilhelm Brøgger (1884–1951) og Inger Ursin (1882–1941), sønnesønn av geolog Waldemar Christopher Brøgger, bror til forfatteren Waldemar Brøgger og onkel til professor i sosialantropologi Jan Brøgger.Store norske leksikon, Slekten Brøgger, besøkt 9. februar 2011

Brøgger studerte litteraturhistorie ved Universitetet i Oslo og i England, Italia og Spania.«Niels Chr. Brøgger er død», Aftenposten, 19. august 1966 Hans første bok var Den nye moral og andre essays (1934). Samme år begynte han som kritiker i Tidens Tegn, hvor han var ansatt inntil 1940.Store norske leksikon, Niels Christian Ursin Brøgger, besøkt 9. februar 2011 Under andre verdenskrig ble han fengslet av okkupantene og satt i Grini fangeleir fra 3. november 1942 til 21. april 1943.Børre Giertsen: Norsk Fangeleksikon. Grinifangene, Cappelen, 1946. Side 193 Fra 1945 var han ansatt som kritiker i Nationen. I 1947 utga han essaysamlingen Før uværet kom. Inntrykk fra 1930-årene. Artikler og essays sammen med sin far. I 1952 kom en studie av Sigrid Undsets romaner, Korset og rosen. Han skrev også tre bind om før-kristen mytologi, Nordens demring. Nordiske myter og sagn (1949), Guder og helter i klassisk tid (1958) og Helter og halvguder hos kelterne (1961). Han skrev også kriminallitteratur under pseudonymet Johnny W. Lambeth og sciencefictionromanen Stoppested i evigheten under pseudonymet Harald Gammeng.Norsk anonym- og psevdonymleksikon, Kunnskapsforlaget, 1981 Hans sist publiserte verk var Sangenes sang, en oversettelse av  Høysangen.

Han døde i august 1966 etter lengre tids sykdom, bare 52 år gammel.Aftenposten, 19. august 1966

 Referanser 

Kategori:Norske essayister
Kategori:Norske romanforfattere
Kategori:Norske journalister
Kategori:Norske journalister under andre verdenskrig
Kategori:Norske oversettere
Kategori:Norske sakprosaforfattere
Kategori:Personer fra Oslo
Kategori:Fødsler i 1914
Kategori:Dødsfall i 1966
Kategori:Norske science fiction-forfattere